# **Annex 14 - Kujuza na Kutoa Idhini Tena – Mada za Jumbe (sms)**

## **Utangulizi**

Tulipojitolea kuwatumia jumbe fupi kuwakumbusha na kuwafahamisha juu uzingatifu wa matibabu ya minyoo katika kijiji/ujirani wenu, tulikuwa haswa tunawaalika kushiriki katika utafiti wa watu, uliolenga kuibuka na habari kuhusu maswala yanayoathiri uzingatifu katika usambazaji kwa wingi wa dawa (MDA) za kuangamiza wadudu wa tumboni (minyoo) katika jamii yenu. Minyoo (ambayo wakati mwingine huitwa wadudu wanaopitishiwa udongoni) ni aina ya maradhi ya vimelea hapa Kenya, na husababisha shida nyingi za kiafya. Hasa, tulitaka kujifunza jinsi watu wanashawishika kwa kukumbushwa ama kuambiwa kuhusu vile watu wao wanavyozingatia matibabu ya minyoo.

Ili kutoegemeza majibu yako kwa mradi wa kutibu minyoo kwa watu wazima, hatukusema tulipokuambia ujisajili kupokea hizo jumbe, vikumbusho na habari lakini tulitaka kujua kama ulitibiwa minyoo baada ya kupata ujumbe au la. Tuwie radhi kwa kutokupa maelezo kamili kuhusu utafiti, lakini kwa sababu utafiti huu ni juu ya jinsi watu wanavyoitikia habari hatukutaka uhisi kuwa tunachunguza uzingatifu wako na hatukua na namna nyingine ya kukufanya kujisajili kupokea jumbe na kukuambia malengo kamili ya utafiti.

## **Lengo la Utafiti**

Inatarajiwa kuwa habari zitakazopatikana katika utafi huu zitasaidia kuboresha uzingatifu wa jamii katika upeanaji wa dawa za kuangamiza minyoo. Tathmini itafanywa juu ya ujuzi, fikira, na mapendeleo yao kuhusu maswala yanayoathiri usambazaji na uwajibikaji wa MDA kwa ajili ya minyoo (STH). Lengo la kudumu ni kuangamiza minyoo na kuboresha afya ya watu katika jamii.

## **Faida**

Habari kuhusu jinsi jumbe fupi zinashawishi matibabu ya minyoo zitatumika kukabiliana na changamoto za uzingatifu katika MDA. Hatimaye, tunatarajia kuwa wewe na jamii yako mtakuwa na afya njema kwa kuwa MDA itafikia wengi wa watu wanaolengwa na minyoo yote ya tumboni itaangamizwa. Kuamua kwako ama kukataa kushiri katika utafiti huu hautaathiri kiwango cha matibabu utakachopokea wewe, familia au jamii yako.

## **Hatari**

Kama utafiti mwingine wowote, kuna uwezekano siri kufichuliwa, lakini tunafanya kila juhudi kupunguza uwezekano wa hatari hiyo.

**Hakikisho ya Siri**

Habari zako za utafiti zitahifadhiwa kwa siri iwezekanavyo. Kama matokeo ya utafiti huu yatachapishwa ama kutolewa, majina ya watu na habari zingine zinazotambulisha hazitatumika. Hakuna habari zozote zinazotambulisha mtu binafsi zitatolewa kwa serikali au shirika lolote lisilo la kiserikali. Kupunguza uwezekano wa siri hii kufichuliwa, vifaa vyote vitakavyotumika katika kukusanya habari vitakuwa na numbari ya siri ya kufungua. Ni watafiti wa Evidence Action tu ndio watatakaoweza kufungua. Utapewa nakala ya fomu ya idhini.

## **Hifadhi ya Habari**

Habari zitahifadhiwa kwenye vijisanduku vilivyo salama, tarakilishi na vifa vyenye numbari za siri za kufungua. Ni watafiti tu ndio wataoweza kuzifikia habari hizi.

**Haki ya Kukataa au Kujiondoa**

Ni muhimu ufahamu kanununi za jumla zitkazotumika kwa washiriki wote wa utafiti huu:

1. Kushiriki katika utafiti ni kwa hiari.
2. Uamuzi wako kushiriki au kutoshiriki hautaathiri wewe, familia yako au jamii yako jinsi mutakavyotendewa au kupata manufaa yaliyoko.
3. Unaweza kujiondoa kutoka kwa utafiti wakati wowote bila adhabu ama kupoteza faida yoyote.

Tafadhali uwe huru kuuliza maswali yoyote uliyonayo. **Je, unakubali kushiriki?**

Nakiri kuwa nimeelezwa kikamilifu fomu hii ya idhini kwa lugha ninayoieIewa na nilipewa fursa ya kuuliza maswali ambayo nimejibiwa nikaridhika. Nimekubali kwa hiari kushiriki katika utafiti huu na ninafahamu kuwa nina haki ya kujiondoa wakati wowote bila adhabu.

Jina la mshirika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sahihi ya mshirika au alama ya kidole: \_\_\_\_\_\_\_\_\_\_\_\_\_\_\_\_\_\_\_\_\_\_\_ Tarehe: \_\_\_\_\_\_\_\_\_\_\_\_\_

Nam. ya Utafiti: KEMRI/SERU

Jina la shahidi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sahihi ya shahidi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tarehe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sahihi ya mtafiti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tarehe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mawasiliano**: Swali kuhusu utafiti?

Ukiwa na swali lolote kuhusu utafiti, waweza kuwasiliana na Doris W. Njomo wa Kenya Medical Reasearch Institute, Nairobi. Simu; 2722541 wakati wa utafiti na pia baadaye. Iwapo una maswala yoyote kuhusu wa haki za kibinadamu, maadili na maslahi, waweza kuwasiliana na katibu wa KEMRI, Kitengo cha Sayansi na Maadili. Simu: 020-722541 rununu; 0717-719477 ama barua pepe [seru@kemri.org](mailto:seru@kemri.org). Utafiti unaongozwa na Karim Naguib na Anne Karing wakisimamiwa Ted Miguel kutoka chuo kikuu UC Berkeley United States of America.