**Annex 8 - Fomu ya Idhini Iliyobadilishwa – Wakati, Mahali na Jumbe za Kukubalika kwa Matibabu.**

**Utangulizi**

Tunajitolea kukutumia jumbe fupi (SMS) zenye habari kuhusu mipango ya kuangamiza minyo itakayoanzishwa katika eneo lenu. Tunajitolea kutoa huduma hizi kwa watu 15 katika jamii yako

Lengo la fomu hii ya idhini ni kukupa habari zitakazokuwezesha kuamua kama utashiriki katika utafiti huu na kupokea jumbe fupi zinazoarifu kuhusu mahali na saa matibabu ya minyoo yanapatikana.

**Lengo la Utafiti**

Tunatoa huduma hizi ili kutathmini kama jumbe fupi ni muhimu na zinatoa habari kwa wanajamii.

**Utaratibu wa Kufuatwa**

Ukikubali kushiriki, tutakutumia jumbe fupi nne katika muda wa wiki mbili. Jumbe hizi zitakueleza mahali matibabu ya minyoo ya bure yatatendeka na ni siku gani matibabu haya yatatolewa. Pia zitakuarifu kuwa ni idadi gani ya watu katika jamii yenu tayari wamepokea matibabu ya minyoo. Huduma hii haitakugharimu chochote, na hutahitajika kujibu jumbe zenyewe. Pia unaweza omba wakati wowote kusimamisha kupokea jumbe hizo kutoka kwetu. Mahojiano haya yatachukua takribani muda wa dakika 10.

**Faida**

Tunatumai kuwa mwishowe wewe na jamii yako mtakuwa na afya bora kwa sababu wengi wa wanajamii wanaolengwa wakati wa MDA na minyoo yote itaangamizwa. Uamuzi wako wa kukubali kupokea jumbe au kukataa hautaathiri kiwango cha matibabu ambayo wewe, familia au jamii yako watapata.

**Hatari**

Hakuna hatari yoyote halisi kwako kwa kukubali kupokea jumbe fupi. Kama utafiti mwingine wowote, kuna uwezekano siri kufichuliwa, lakini tunafanya kila juhudi kupunguza uwezekano wa hatari hiyo

**Hakikisho la Kuweka Siri**

Uamuzi wako wa kupokea jumbe fupi (SMS) utahifadhiwa kwa siri iwezekanavyo. Kama matokeo ya utafiti huu yatachapishwa ama kutolewa, majina ya watu na habari zingine zinazotambulisha hazitatumika. Hakuna habari zozote zinazotambulisha mtu binafsi zitakazotolewa kwa serikali au shirika lolote lisilo la kiserikali. Kupunguza uwezekano wa siri hii kufichuliwa, vifaa vyote vitakavyotumika katika kukusanya habari vitakuwa na nywila ya kufungua. Ni watafiti wa Evidence Action tu ndio watatakaoweza kufungua. Utapewa nakala ya fomu ya idhini.

**Hifadhi ya Habari**

Habari zitahifadhiwa kwenye vijisanduku vilivyo salama, tarakilishi na vifaa vinavyolindwa na numbari za siri za kufungua. Ni watafiti tu ndio wataoweza kuzifikia habari hizi.

**Haki ya Kukataa au Kujiondoa**

Ni muhimu ufahamu kanuni za jumla zitkazotumika kwa washiriki wote wa utafiti huu:

1. Kushiriki katika utafiti ni kwa hiari.
2. Uamuzi wako kushiriki au kutoshiriki hakutakuathiri wewe, familia yako au jamii yako jinsi mtakavyopewa matibabu au kupata manufaa yaliyoko.
3. Unaweza kujiondoa kutoka kwa utafiti wakati wowote bila adhabu ama kupoteza faida yoyote.

Tafadhali uwe huru kuuliza maswali yoyote uliyonayo. **Je, unakubali kushiriki?**

Nakiri kuwa nimeelezwa kikamilifu kuhusu fomu hii ya idhini kwa lugha ninayoieIewa na nilipewa fursa ya kuuliza maswali ambayo nimejibiwa nikaridhika. Nimekubali kwa hiari kushiriki katika utafiti huu na ninafahamu kuwa nina haki ya kujiondoa wakati wowote bila adhabu.

Jina la mshiriki: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sahihi ya mshiriki au alama ya kidole: \_\_\_\_\_\_\_\_\_\_\_\_\_\_\_\_\_\_\_\_\_\_\_ Tarehe: \_\_\_\_\_\_\_\_\_\_\_\_\_

**Nam. ya Utafiti: KEMRI/SERU**

Jina la shahidi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sahihi ya shahidi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tarehe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sahihi ya mtafiti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tarehe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mawasiliano**: Swali kuhusu utafiti?

Ukiwa na swali lolote kuhusu utafiti, waweza kuwasiliana na Doris W. Njomo wa Kenya Medical Reasearch Institute, Nairobi. Simu; 2722541 wakati wa utafiti na pia baadaye. Iwapo una maswala yoyote kuhusu wa haki za kibinadamu, maadili na maslahi, waweza kuwasiliana na katibu wa KEMRI, Kitengo cha Sayansi na Maadili. Simu: 020-722541 rununu; 0717-719477 ama barua pepe [seru@kemri.org](mailto:seru@kemri.org). Utafiti unaongozwa na Karim Naguib na Anne Karing wakisimamiwa Ted Miguel kutoka chuo kikuu UC Berkeley United Statea of America.